CELEX: 62022CN0260
Language: sk
Date: 2022-04-19 00:00:00
Title: Vec C-260/22: Návrh na začatie prejudiciálneho konania, ktorý podal Landgericht Erfurt (Nemecko) 19. apríla 2022 – Seven.One Entertainment Group GmbH/Corint Media GmbH

25.7.2022   
            
            
               SK
            
            
               Úradný vestník Európskej únie
            
            
               C 284/17
            
         
      Návrh na začatie prejudiciálneho konania, ktorý podal Landgericht Erfurt (Nemecko) 19. apríla 2022 – Seven.One Entertainment Group GmbH/Corint Media GmbH
      (Vec C-260/22)
      (2022/C 284/19)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Erfurt
      
         Účastníci konania pred vnútroštátnym súdom
      
      
         Žalobkyňa: Seven.One Entertainment Group GmbH
      
         Žalovaná: Corint Media GmbH
      
         Prejudiciálne otázky
      
      
                  1.
               
               
                  Má sa smernica 2001/29/ES (1) vykladať v tom zmysle, že vysielajúce organizácie sú priamo a pôvodne oprávnenými osobami s nárokom na primeranú kompenzáciu upraveným v rámci takzvanej výnimky pre rozmnoženinu na súkromné použitie podľa článku 5 ods. 2 písm. b) smernice 2001/29/ES?
               
            
                  2.
               
               
                  Môžu byť vysielajúce organizácie v súvislosti s ich právom podľa článku 2 písm. e) smernice 2001/29/ES vylúčené z práva na primeranú kompenzáciu podľa článku 5 ods. 2 písm. b) smernice 2001/29/ES, keďže môžu mať právo na primeranú kompenzáciu podľa článku 5 ods. 2 písm. b) smernice 2001/29/ES aj ako výrobcovia filmu?
               
            
                  3.
               
               
                  V prípade kladnej odpovede na druhú otázku:
               
            Je dovolené všeobecné vylúčenie vysielajúcich organizácií, hoci vysielajúce organizácie v závislosti od ich konkrétnej programovej skladby nadobudnú práva výrobcov filmu len vo veľmi malom rozsahu (najmä u televíznych programov s vysokým podielom programov licencovanými tretími osobami) a niekedy nenadobudnú žiadne práva výrobcov filmu (najmä prevádzkovatelia rozhlasového vysielania)?
      
         (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, 2001, s. 10; Mim. vyd. 17/001, s. 230).